РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

01 Број 06-2/20-24

2. април 2024. године

Б е о г р а д

ЗАПИСНИК

ПРВЕ СЕДНИЦЕ ОДБОРА ЗА ФИНАНСИЈЕ,

РЕПУБЛИЧКИ БУЏЕТ И КОНТРОЛУ ТРОШЕЊА ЈАВНИХ СРЕДСТАВА,

ОДРЖАНЕ 2. АПРИЛА 2024. ГОДИНЕ

Седница је почела у 13,05 часова.

Седницу је, у складу са чланом 25. став 1. Пословника Народне скупштине, сазвала Ана Брнабић, председник Народне скупштине.

У складу са чланом 25. став 2. Пословника седници је, до избора председника Одбора, председавао народни посланик Бранко Павловић, најстарији присутни члан Одбора.

Седници су присуствовали чланови Одбора: Верољуб Арсић, Ана Белоица Мартаћ, мр Светлана Милијић, Никола Радосављевић, др Живан Бајић, Тијана Давидовац, Ненад Крстић, мр Акош Ујхељи, Загорка Алексић, Драган М. Марковић, Душан Никезић и Пеђа Митровић.

Седници су присуствовали заменици чланова Одбора: Анита Нешић (заменик Светлане Милијић), Снежана Пауновић (заменик Душана Бајатовића) и Предраг Марсенић (заменик Владимира Јелића).

Седници нису присуствовали чланови Одбора Мирослав Алексић и Ненад Митровић, нити њихови заменици.

У складу са чланом 25. став 3. Пословника Народне скупштине, за ову седницу одређен је следећи:

Д н е в н и р е д:

1. Избор председника Одбора;
2. Избор заменика председника Одбора.

**ПРВА ТАЧКА ДНЕВНОГ РЕДА**: **Избор председника Одбора**

Председавајући је замолио Николу Радосављевића, који се претходно јавио за реч, да се обрати члановима Одбора. Он је истакао да је овај Одбор један од најважнијих у Народној скупштини и да је веома важно да буде вођен од стране неког ко има искуства. Нагласио је да Верољуб Арсић испуњава ове услове и предложио га за председника Одбора.

У дискусији су учествовали и народни посланици Пеђа Митровић и Душан Никезић.

Одбор је, већином гласова (12 гласова за, двоје против, један није гласало), усвојио предлог народног посланика Николе Радосављевића и за председника Одбора изабрао Верољуба Арсића.

**ДРУГА ТАЧКА ДНЕВНОГ РЕДА**: **Избор заменика председника Одбора**

Верољуб Арсић, председник Одбора, се захвалио члановима на избору.

Одбор је, већином гласова (12 гласова за, троје није гласало), усвојио предлог Снежане Пауновић и за заменика председника Одбора изабрао Душана Бајатовића.

Седница је завршена у 13,15 часова.

Седница је тонски снимана.

 СЕКРЕТАР ПРЕДСЕДНИК

 Тијана Игњатовић Верољуб Арсић